આ સમવસરણ મંદિરની બહાર નીકળી પગથિયાં ઉતરતાં જમણી બાજુ આ મંદિરના પ્રેરણાદાતા પ.પૂ.આ. હિમાંશુસૂરિ મહારાજ સાહેબની અંતિમસંસ્કારભૂમિ આવે છે. જેમાં પૂજ્યશ્રીનાં પગલાં તથા પ્રતિકૃતિ પધરાવવામાં આવેલ છે. આ અંતિમસંસ્કારભૂમિથી ૬૦ પગથિયા ઉતરતાં બે રસ્તા પડે છે, જેમાં સાબી બાજુના માર્ગે ૩૦૦૦ પગથિયા ઉતરી લગભગ અડધો કિલોમીટર ચાલતાં તળેટી આવે છે. જમણી બાજુ ૪૦ પગથિયા ઉતરતાં ડાબી બાજુ શ્રી નેમિનાથ પરમાત્માની કેવલજ્ઞાન કલ્યાણકની પ્રાચીન દેરી આવે છે.